
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-6 „DĖL PRITARIMO ATLIEKŲ PRIĖMIMO IR APDOROJIMO KAUNO REGIONINIUOSE SĄVARTYNUOSE, MECHANINIO BIOLOGINIO APDOROJIMO IR MECHANINIO ATLIEKŲ RŪŠIAVIMO ĮRENGINIUOSE, ŽALIŲJŲ ATLIEKŲ KOMPOSTAVIMO AIKŠTELĖSE, DIDELIŲ GABARITŲ IR KITŲ ATLIEKŲ SURINKIMO AIKŠTELĖSE MOKESČIUI“ PAKEITIMO

[bookmark: _GoBack]2022 m. vasario 9 d. Nr. SP-18  
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į VšĮ Kauno regiono atliekų tvarkymo centro 2021 m. gruodžio 17 d. Visuotinio dalininkų susirinkimo sprendimą Nr. D21-6-1 „Dėl atliekų priėmimo ir apdorojimo Kauno regioniniuose sąvartynuose mokesčio tvirtinimo“, Kėdainių rajono savivaldybės taryba                              n u s p r e n d ž i a:
1. Pakeisti Kėdainių rajono savivaldybės tarybos 2020 m. vasario 28 d. sprendimą Nr. TS-6 „Dėl pritarimo atliekų priėmimo ir apdorojimo Kauno regioniniuose sąvartynuose, mechaninio biologinio apdorojimo ir mechaninio atliekų rūšiavimo įrenginiuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčiui“:
1.1. pakeisti 1.2 papunktį ir jį išdėstyti taip:
„1.2. už gamybinių atliekų, neturinčių asbesto, priėmimą ir apdorojimą (fiziniams ir juridiniams asmenims) – 100,00 Eur (be PVM) už 1 toną;“
1.2. pakeisti 1.3 papunktį ir jį išdėstyti taip:
„1.3. už gamybinių atliekų, turinčių asbesto, priėmimą ir apdorojimą (fiziniams ir juridiniams asmenims) – 110,00 Eur (be PVM) už 1 toną.“
2. Šis sprendimas įsigalioja nuo 2022 m. balandžio 1 d.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Kėdainių rajono savivaldybės tarybai

AIŠKINAMASIS RAŠTAS

DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-6 „DĖL PRITARIMO ATLIEKŲ PRIĖMIMO IR APDOROJIMO KAUNO REGIONINIUOSE SĄVARTYNUOSE, MECHANINIO BIOLOGINIO APDOROJIMO IR MECHANINIO ATLIEKŲ RŪŠIAVIMO ĮRENGINIUOSE, ŽALIŲJŲ ATLIEKŲ KOMPOSTAVIMO AIKŠTELĖSE, DIDELIŲ GABARITŲ IR KITŲ ATLIEKŲ SURINKIMO AIKŠTELĖSE MOKESČIUI“ PAKEITIMO

2022-01-25
Kėdainiai

Parengto sprendimo projekto tikslai: pakeisti 2020 m. vasario 28 d. sprendimo Nr. TS-6 „Pritarimo atliekų priėmimo ir apdorojimo Kauno regioniniuose sąvartynuose, mechaninio biologinio apdorojimo ir mechaninio atliekų rūšiavimo įrenginiuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčiui“ 1.2 ir 1.3 papunkčius.
Sprendimo projekto esmė: 2022 m. sausio 10 d. VšĮ „Kauno regiono atlieku tvarkymo centras“ (toliau – Kauno RATC) atsiuntė Kėdainių rajono savivaldybės administracijai raštą Nr. 7 „Dėl VšĮ Kauno regiono atlieku tvarkymo centro visuotinio dalininkų susirinkimo protokolo“, kuriame buvo pridėtas Kauno RATC visuotinio dalininkų susirinkimo sprendimas „Dėl atliekų priėmimo ir apdorojimo Kauno regioniniuose sąvartynuose mokesčio tvirtinimo“. Šiuo sprendimu buvo nuspręsta padidinti gamybinių atliekų, neturinčių asbesto, priėmimo ir apdorojimo (fiziniams ir juridiniams asmenims) mokestį nuo 80 Eur (be PVM ) iki 100,00 Eur (be PVM) už 1 toną bei  gamybinių atliekų, turinčių asbesto, priėmimo ir apdorojimo (fiziniams ir juridiniams asmenims) mokestį nuo 100 Eur (be PVM) iki  110,00 Eur (be PVM) už 1 toną.
Gamybos ir kitos ūkinės veiklos atliekos – įmonių veiklos metu susidarančios atliekos, kurios nėra komunalinės atliekos, todėl nebūtinai gali būti tvarkomos savivaldybių organizuojamose komunalinių atliekų tvarkymo sistemose.
Mokestis didinamas dėl padidėjusio mokesčio už aplinkos teršimą sąvartyne šalinamomis atliekomis (taršos mokesčio) tarifo. 
Lėšų poreikis:-
Laukiami rezultatai: pritarta gamybinių atliekų priėmimo ir apdorojimo mokesčiui.
Kiti paaiškinimai: -
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Bendrojo skyriaus vyr. specialistė				Laura Čiteikė

